b'\n_START_ARTICLE_\nSamuel Baldwin Marks Young\n_START_SECTION_\n\xc5\xbdivljenjepis\n_START_PARAGRAPH_\nAprila 1861 je vstopil v Kopensko vojsko ZDA kot vojak-prostovoljec \xc4\x8dete K 12. pensilvanijskega pehotnega polka._NEWLINE_\xc5\xbde septembra istega leta je bil povi\xc5\xa1an v stotnika in preme\xc5\xa1\xc4\x8den k 4. pensilvanijskemu konjeni\xc5\xa1kemu polku. Med ameri\xc5\xa1ko dr\xc5\xbeavljansko vojno je slu\xc5\xbeil v Army of the Potomac; zaradi svojega poguma je prejel kar tri zaporedne bojne \xc4\x8dine v enem letu._NEWLINE_Maja 1866 je vstopil v redno sestavo KOV ZDA kot poro\xc4\x8dnik 12. pehotnega polka. Julija istega leta je bil preme\xc5\xa1\xc4\x8den k 8. konjeni\xc5\xa1kemu polku. V tej enoti je slu\xc5\xbeil v indijanskih vojnah proti jugozahodnih plemenom; spet se je odlikoval in prejel tri rektroaktivne bojne \xc4\x8dine za pogum in izjemno slu\xc5\xbeenje._NEWLINE_Leta 1882 je sodeloval pri ustanavljanju School of Application for Infantry and Cavalry (Fort Leavenworth). Od leta 1883 je slu\xc5\xbeil v 3. konjeni\xc5\xa1kem polku. Avgusta 1892 je bil preme\xc5\xa1\xc4\x8den k 4. konjeni\xc5\xa1kemu polku, leta 1897 pa nazaj k 3. konjeni\xc5\xa1kem._NEWLINE_Med ameri\xc5\xa1ko-\xc5\xa1pansko vojno je slu\xc5\xbeil kot poveljnik brigade med kampanju v Santiagu. Isti polo\xc5\xbeaj je zasedel med filipinsko vstajo. Leta 1900 je postal tudi voja\xc5\xa1ki guverner severnega Luzona._NEWLINE_Med letoma 1901 in 1902 je bil poveljnik Oddelka za Kalifornijo. Novembra 1901 je hkrati postal predsednik odbora War College, julija 1902 pa prvi predsednik Army War College. Marca 1903 je postal \xc4\x8dlan General\xc5\xa1tabnega selekcijskega odbora._NEWLINE_15. avgusta 1903 je postal prvi Na\xc4\x8delnik General\xc5\xa1taba Kopenske vojske ZDA; to dol\xc5\xbenost je opravljal do 8. januarja 1904, ko se je upokojil._NEWLINE_Pozneje je bil \xc5\xa1e predsednik preiskovalnega odbora afere Brownsville._NEWLINE_Pokopan je na nacionalnem pokopali\xc5\xa1\xc4\x8du Arlington.'